### Č. sp.: ŽP 2014/01832-6-MK Bardejov

## 18.08.2014

R o z h o d n u t i e

Mesto Bardejov ako príslušný orgán štátnej správy v prvom stupni vo veciach ochrany prírody podľa § 2 písm. f) zákona č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov a § 69 písm. d) a f) zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon o ochrane prírody“), na základe písomnej žiadosti **Bardejovského podniku služieb Bapos, m.p. Bardejov, Štefánikova 786, 085 01 Bardejov, IČO: 00619621,**, zo dňa 07.03.2014 (ev. č. 5 213),

## A/

## podľa § 47 ods. 3 a § 82 ods. 11 zákona o ochrane prírody, v súlade s § 46 zákona č. 71/1967 Zb. o správnom konaní v znení neskorších predpisov,

***zamieta žiadosť***

žiadateľovi **na výrub dreviny**, druh: **vŕba previsnutá** (Salix alba „Tristis“) s  obvodom kmeňa 2000 cm, meraným vo výške 130 cm nad zemou, rastúci na pozemku parcela C KN číslo 632/3 v kat. území Bardejov, druh pozemku: zastavené plochy a nádvoria**.** Žiadateľ je správcom parcely, na ktorej drevina požadovaná na výrub rastie.

B/

podľa § 47 ods. 2 zákona o ochrane prírody a podľa § 46 zákona č. 71/1967 Zb. o správnom konaní v znení neskorších predpisov určuje Bardejovského podniku služieb Bapos, m.p. Bardejov, Štefánikova 786, 085 01 Bardejov, IČO: 00619621 správcovi pozemku CKN parcela č. 623/3 v k.ú. Bardejov,

***podmienky zásahu do porastu***

1. Vŕbu previsnutú je možné redukovať v hmote až o 2/3 jej korunnej hmoty.
2. Zásah do koruny je možné realizovať len vo vegetačnom období, s výnimkou obdobia tvorby nových listov a môže ho vykonávať len osoba odborne spôsobilá na tento druh činnosti.
3. Základný redukčný rez bude vedený na stredový terminál koruny a primerane v identickom pomere budú krátené konáre aj po obvode koruny, tak aby po realizácii rezu vznikol základ pre dorast sekundárnej koruny v charakteristickom habituálnom tvaru rodu ošetrovaného stromu.
4. Rezné rany budú opatrené fungicídnym náterom, alternatívne je možné naniesť blatistú vrstvu na reznú ranu.
5. Drevná hmota z výrubov a orezávok bude z plochy odstránená v čo najkratšom čase, spaľovanie zbytkovej hmoty je neprípustné.

# Z dôvodov uvedených v § 89 zákona o ochrane prírody môže Mesto Bardejov na návrh účastníka konania alebo z vlastného podnetu tento súhlas zmeniť alebo zrušiť.

# Osobitné predpisy, ako aj ostatné ustanovenia zákona zostávajú vydaním tohto súhlasu nedotknuté.

# O d ô v o d n e n i e

Písomnou žiadosťou zo dňa 07.03.2014 (ev. č. 5213) požiadal Bardejovský podnik služieb Bapos, m.p. Bardejov, Štefánikova 786, 085 01 Bardejov, IČO: 00619621, o vydanie súhlasu na výrub dreviny, druh: vŕba previsnutá(Salix alba „Tristis“) s  obvodom kmeňa 2000 cm, meraným vo výške 130 cm nad zemou, rastúci na pozemku parcela C KN číslo 632/3 v kat. území Bardejov, druh pozemku: zastavené plochy a nádvoria**.** Žiadateľ je správcom parcely, na ktorej drevina požadovaná na výrub rastie. Žiadosť podaná na podnet Mesta Bardejov, v korune dreviny sa nachádzajú defekty vetvenia a poškodenia drevokaznými hubami, dôsledku čoho vzniká nebezpečenstvo ohrozenia zdravia okoloidúcich a mejetku Mesta Bardejov. Drevina rastie na území MPR Bardejov v hradobnej priekope

Mesto Bardejov, podľa § 82 ods. 7 zákona č. 543/2002 Z.z. o ochrane prírody a krajiny v znení neskorších predpisov, zverejnilo informáciu o začatí tohto správneho konania, v ktorom môžu byť dotknuté záujmy ochrany prírody a krajiny na webovom sídle Mesta Bardejov v dňoch od 10.03.2014. V lehote do siedmich dní od zverejnenia informácie nebolo doručené Mestu Bardejov písomné ani elektronické potvrdenie záujmu byť účastníkom v začatom správnom konaní.

Orgán ochrany prírody listom č. ŽP 2014/01832-2-MK zo dňa 10.03.2014, podľa ustanovení § 46 zákona č. 71/1967 Zb. o správnom konaní v znení neskorších predpisov vyzval žiadateľa aby doplnil žiadosť o stanovisko Krajského pamiatkového úradu Prešov, v lehote do 120 dní odo dňa doručenia výzvy, nakoľko predmetná dreviny rastie na pozemku v území Ochranného pásma Mestskej pamiatkovej rezervácie, kde podľa § 30 ods. 4 zákona č. 49/2002 Z.z. o ochrane pamiatkového fondu v znení neskorších predpisov.

Orgán ochrany prírody listom č. ŽP 2014/01832-3-MK zo dňa 04.07.2014 podľa ustanovení § 21 ods. 1 zákona č. 71/1967 Zb. o správnom konaní v znení neskorších predpisov nariadil ústne pojednávanie spojené s miestnou obhliadkou v predmetnej veci. Ústne pojednávanie sa uskutočnilo 23.07.2014, počas ktorého bolo zistené, že drevina rastie na uvedenom pozemkoch, parcela CKN 623/3 v ochrannom pásme Mestskej pamiatkovej rezervácie. Drevina rastie na pozemku umiestnených v zastavanom území obce. Rozhodnutím Krajského pamiatkového úradu Prešov č. KPUPO-201/13735-2/51519/Pav zámer zásahu do porastovej štrutúry, na ploche mestského opevnenia parcela KN-C 623/3 v kat. území Bardejov, nachádzajúcej sa v pamiatkovom území Pamiatková rezervácia Bardejov v rozsahu odstránenia vŕby previsnutej v tejto časovej etape vývoja je z hľadiska záujmov chránených pamiatkovým zákonom neprípustný.

Z uvedeného vyplýva, že výrub dreviny je neprípustný a správny orgán odporúča vykonať len prípadný ozdravný orez dreviny, prípadnú redukciu v hmote až o 2/3 jej korunovej hmoty odborným orezom podľa normy STN 837010 – Ochrana prírody Ošetrovanie, udržiavanie a ochrana stromovej vegetácie. V priebehu miestnej obhliadky orgán ochrany prírody vykonal meranie obvodu kmeňa dreviny, zistil jej zdravotný stav a zhotovil fotodokumentáciu dreviny požadovanej na výrub. Z priebehu ústneho pojednávania a miestnej obhliadky bol vyhotovený zápis a prezenčná listina. Orgán ochrany prírody na základe vyhlášky MŽP SR č. 24/2003 Z.z. vypočítal spoločenskú hodnotu drevín požadovaných na výrub, ktorá je 1 505,66 €. Výpočet je prílohou zápisu. Účastníci konania a zúčastnené osoby boli na mieste oboznámení s podkladmi rozhodnutia pred jeho vydaním a mali možnosť vyjadriť sa k ním, i k spôsobu ich zisťovania, prípadne navrhnúť ich doplnenie podľa ustanovení § 33 ods. 2 zákona č. 71/1967 Zb. o správnom konaní v znení neskorších predpisov. Voči ich výrubu nepodal zásadné námietky nikto z prítomných.

Na základe vyššie uvedeného orgán ochrany prírody dospel k záveru, že žiadosť o výrub dreviny nie je opodstatnený. Rozhodol preto o nepovolení výrubu podľa § 47 ods. 3 citovaného zákona.

**P o u č e n i e**

Proti tomuto rozhodnutiu možno podať odvolanie, podľa § 53 a násl. zákona č. 71/1967 Zb. o správnom konaní v znení neskorších predpisov v lehote 15 dní odo dňa jeho doručenia, na Mesto Bardejov.

Toto rozhodnutie možno preskúmať súdom až po vyčerpaní riadnych opravných prostriedkov.

MUDr. Boris Hanuščak

primátor mesta

Doručuje sa:

* **Bardejovský podnik služieb Bapos, m.p. Bardejov, Štefánikova 786, 085 01 Bardejov**
* **Krajský pamiatkový úrad Prešov, Hlavná 115, 080 01 Prešov**

Na vedomie:

- SIŽP - inšpektorát ochrany prírody, Rumanova 14, 040 01 Košice

- Okresný úrad Bardejov, odbor starostlivosti o životné prostredie, Dlhý rad 16, 085 01 Bardejov

Vybavuje : Milan Klimek Bankové spojenie : 0456175001/5600

Oddelenie : životné prostredie IČO : 321 842 DIČ : 2020622923

telefón: ( 00421 ) 054 4862 163, fax: ( 00421 ) 054 472 2476, e-mail: milan.klimek@bardejov.sk